РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/101-16

28. фебруар 2016. године

Б е о г р а д

З А П И С Н И К

186. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 28. ФЕБРУАРА 2016. ГОДИНЕ

 Седница је почела у 19,03 часова.

 Седницом је председавао др Александар Мартиновић, председник Одбора.

 Седници су присуствовали чланови Одбора: Светислав Вукмирица, Тања Томашевић Дамњановић, Живан Ђуришић, заменик члана Драгана Николића, Неђо Јовановић, Жарко Мићин, Јасмина Обрадовић, заменик члана Биљане Пантић-Пиље, Балинт Пастор, Петар Петровић и Мирко Чикириз.

 Седници нису присуствовали чланови Одбора: Верољуб Арсић, Весна Бесаровић, Бранка Јанковић, Биљана Хасановић-Кораћ, Жарко Обрадовић, Драган Половина и Гордана Чомић, као ни њихови заменици.

 Седници је присуствовала народни посланик др Александра Томић, која је поднела Предлог за доношење аутентичног тумачења.

На предлог председника Одбора, већином гласова (са 9 гласова за, један није гласао) је усвојен следећи

Д н е в н и р е д:

 Усвајање записника са 185. седнице Одбора;

 1. Разматрање Предлога за доношење аутентичног тумачења одредби члана 52. став 1, члана 29. став 1, члана 30. став 2. и члана 50. став 2. тачка 1) Закона о приватизацији („Службени гласник РС“, бр. 83/2014, 46/2015 и 112/2015), који је поднела народни посланик др Александра Томић.

 Пре преласка на одлучивање о тачки дневног реда, Одбор је једногласно усвојио записник са 185. седнице Одбора (са 10 гласова за).

Тачка дневног реда. Разматрање Предлога за доношење аутентичног тумачења одредби члана 52. став 1, члана 29. став 1, члана 30. став 2. и члана 50. став 2. тачка 1) Закона о приватизацији („Службени гласник РС“, бр. 83/2014, 46/2015 и 112/2015), који је поднела народни посланик др Александра Томић.

У дискусији по овој тачки дневног реда учествовала је др Александра Томић, која је поднела Предлог за доношење аутентичног тумачења, и образложила разлоге за доношење аутентичног тумачења.

 Одбор је размотрио Предлог за доношење аутентичног тумачења одредби члана 52. став 1, члана 29. став 1, члана 30. став 2. и члана 50. став 2. тачка 1) Закона о приватизацији („Службени гласник РС“, бр. 83/2014, 46/2015 и 112/2015), који је поднела народни посланик др Александра Томић.

Одбор је оценио да је Предлог за доношење аутентичног тумачења оправдан, припремио Предлог аутентичног тумачења и одлучио да га достави Народној скупштини.

Одбор је одлуку донео једногласно (са 10 гласова за).

За представника Одбора у Народној скупштини одређен је др Александар Мартиновић, председник Одбора.

 Седница је завршена у 19,06 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић др Александар Мартиновић